ZIGA กำไรไตรมาส 2 พุ่ง 78% มาที่ 50 ลบ. รับรายได้ขายโต แจกปันผล 0.13 บ.
ZIGA กำไรไตรมาส 2/64 พุ่ง 78% แตะ 50 ลบ. จากปีก่อน 28 ลบ. ส่วนงวดครึ่งปีแรกกำไร 81 ลบ. โต 109% จากปีก่อนกำไร 39 ลบ. รับรายได้ขายขยายตัว แจกปันผล 0.13 บ. ขึ้น XD 25 ส.ค.64 และกำหนดจ่าย 9 ก.ย.64
11 ส.ค. 2564

บริษัท ซิก้า อินโนเวชั่น จำกัด (มหาชน) หรือ ZIGA รายงานผลการดำเนินงานงวดไตรมาส 2 และงวด 6 เดือนแรกของปี 2564 มีกำไรสุทธิ ดังนี้

 
โดยบริษัทฯมีรายได้จากการขายในไตรมาส 2 ปี 2564 และ ปี 2563 เท่ากับ 314.9 ล้านบาท และ 269.1 ล้านบาท ตามลำดับ เพิ่มขึ้นจำนวน 45.8 ล้านบาท หรือคิดเป็นอัตราการเพิ่มขึ้นของรายได้จากการขายร้อยละ 17.0 อัตรากำไรขั้นต้นของบริษัทฯในไตรมาส 2 ปี 2564 เมื้อเปรียบเทียบกับช่วงเวลาเดียวกันในปีก่อน เพิ่มขึ้นจากร้อยละ 15.4 เป็นร้อยละ 29.8 เนื่องจากบริษัทฯสามารถปรับราคาขายได้เพิ่มมากขึ้น และส่วนหนึ่งมาจากที่บริษัทฯสามารถบริหารจัดการกับสัดส่วนสินค้า (merchandising) สอดคล้องกับความต้องการของตลาดและเข้าถึงลูกค้าปลายทางได้มากขึ้น
พร้อมกันนี้ บริษัทมีมติจ่ายปันผลจากงวดดำเนินงานวันที่ 1 ม.ค.64 – 30 มิ.ย.64 เป็นเงินสด 0.13 บาท กำหนดวันที่ไม่ได้รับสิทธิปันผล (XD) 25 ส.ค.64 และกำหนดจ่าย 9 ก.ย.64